《和华璞登天津望海楼元韵》
清代·张之万

相携王粲上楼头，大海冥濛汗漫游。近日立身心自阔，浮天无岸水长流。

烟开鳌背云光净，风扇渔帆曙色收。万里江河同一瞬，何须有感寄沙鸥。

作者简介：（1811—1897）直隶南皮人，字子青。张之洞兄。道光二十七年进士。同治间署河南巡抚，督军拒捻军、太平军各部。移督漕运，助淮军堵截赖文光部。历江苏巡抚、浙闽总督。光绪中官至东阁大学士。卒谥文达。